Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Mateo 15:1-39
15 Idin immay ken Jesus dagiti Fariseo ken eskriba manipud Jerusalem,+ a kunkunada:2 “Apay a salsalungasingen dagiti adalam ti tradision dagiti tattao kadagidi nagkauna a tiempo? Kas pagarigan, saanda a bugguan ti im-imada sakbay a manganda.”+3 Kas sungbat kinunana kadakuada: “Apay a salungasingenyo met ti bilin ti Dios gapu iti tradisionyo?+4 Kas pagarigan, kinuna ti Dios, ‘Dayawem ni amam ken ni inam’;+ ken, ‘Daydiay mangrabngis iti ama wenno ina manungpal koma iti ipapatay.’+5 Ngem kunayo, ‘Siasinoman nga agkuna iti amana wenno inana: “Aniaman nga adda kaniak a pakagunggonaam koma kaniak ket maysa a sagut a naidedikar iti Dios,”6 saanna a masapul a padayawan a pulos ni amana.’+ Ket iti kasta pinagbalinyo nga awan kapapay-an ti sao ti Dios gapu iti tradisionyo.+7 Dakayo a managinsisingpet,+ ni Isaias+ mayanatup a nagipadto iti maipapan kadakayo, idi a kinunana,8 ‘Daytoy nga ili dayawennak babaen kadagiti bibigda, ngem ti pusoda adayo kaniak.+9 Kinaubbaw nga agtultuloyda nga agdayaw kaniak, agsipud ta isuroda ti bilbilin dagiti tattao kas doktrina.’”+10 Gapu iti dayta pinaasidegna ti bunggoy ket kinunana kadakuada: “Imdenganyo ket alaenyo ti kababagasna:+11 Saan a ti sumrek iti ngiwatna ti mangtulaw iti tao; no di ket ti rummuar manipud iti ngiwatna ti mangtulaw iti tao.”+12 Idin immasideg dagiti adalan ket kinunada kenkuana: “Ammom kadi a naitibkol dagiti Fariseo idi mangngegda ti kinunam?”+13 Kas sungbat kinunana: “Tunggal mula a saan nga immula ti nailangitan nga Amak maparutto.+14 Bay-anyo ida. Isuda dagiti bulsek a mangidaldalan. No, ngarud, ti bulsek a tao idalanna ti bulsek a tao, matnagdanto nga agpada iti abut.”+15 Kas sungbat kinuna kenkuana ni Pedro: “Pagbalinem a nalawag kadakami ti pangngarig.”+16 Gapu itoy kinunana: “Awanankayo pay met kadi iti pannakaawat?+17 Saanyo aya nga ammo a ti amin a banag a sumrek iti ngiwat lumasat kadagiti bagis ket mairuar iti pagiblengan?18 Nupay kasta, dagiti banag a rummuar manipud ngiwat agtaudda iti puso, ket dagidiay a banag ti mangtulaw iti tao.+19 Kas pagarigan, rummuar manipud puso dagiti nadangkes a panagrasrason,+ panangpapatay, pannakikamalala, pannakiabig, panagtakaw, ulbod a pammaneknek, panagtabbaaw.+20 Dagitoy ti bambanag a mangtulaw iti tao; ngem ti pannangan a di nabugguan dagiti ima saanna a tulawan ti maysa a tao.”+21 Idi pimmanaw sadiay, napan ita ni Jesus kadagiti paset ti Tiro ken Sidon.+22 Ket, adtoy! rimmuar ti maysa a babai a taga Fenicia+ manipud kadagidiay a rehion ket nagikkis iti napigsa, a kunkunana: “Maasianka kaniak,+ Apo, Anak ni David. Ti anakko a babai nakaro ti pannakasairona.”23 Ngem saan a nangisao iti maysa a sao kas sungbat kenkuana. Gapuna immasideg dagiti adalanna ket rinugianda a kiddawen kenkuana: “Papanawem; agsipud ta agik-ikkis a sumursurot kadatayo.”24 Kas sungbat kinunana: “Saanak a naibaon iti aniaman no di kadagiti napukaw a karnero iti balay ti Israel.”+25 Idi a ti babai immay rinugianna ti nagruknoy kenkuana, a kunkunana: “Apo, tulongannak!”+26 Kas sungbat kinunana: “Saan nga umiso nga alaen ti tinapay ti annak ket ipuruak dayta kadagiti uken.”27 Kinunana: “Wen, Apo; ngem pudno a dagiti uken manganda kadagiti murkat nga agtintinnag manipud iti lamisaan dagiti appoda.”+28 Idin kinuna ni Jesus kas sungbat kenkuana: “O babai, dakkel ti pammatim; mapasamak koma kenka ti kayatmo.” Ket ti anakna a babai napaimbag manipuden iti dayta nga oras.+29 Idi bumalballasiw iti pagilian manipud sadiay, simmaganad a napan ni Jesus iti asideg ti baybay ti Galilea,+ ket, kalpasan ti isasang-atna iti bantay,+ nagtugtugaw sadiay.30 Idin immasideg kenkuana ti dadakkel a bunggoy, a naikuyog kadakuada dagiti tattao a pilay, pawad, bulsek, umel, ken adu a sabsabali pay, ket ngannganida la ipuruak ida iti sakaananna, ket inagasanna ida;+31 iti kasta nagsiddaaw ti bunggoy idi nakitada a ti umel agsasao ken ti pilay magmagna ken ti bulsek makakita, ket indaydayawda ti Dios ti Israel.+32 Ngem inayaban ni Jesus dagiti adalanna ket kinunana:+ “Maasianak+ iti bunggoy, agsipud ta tallo nga aldawen a nakipagtalinaedda kaniak ket awan makanda; ket diak kayat a pagawiden ida a mabisbisin. Mabalin nga agkapuyda iti dalan.”33 Nupay kasta, kinuna kenkuana dagiti adalan: “Sadino iti daytoy langalang a lugar ti pangalaanmi kadagiti umdas a tinapay tapno mapennek ti bunggoy a kastoy ti kaaduna?”+34 Gapu iti daytoy kinuna kadakuada ni Jesus: “Mano a tinapay ti adda kadakayo?” Kinunada: “Pito, ken sumagmamano a babassit nga ikan.”35 Gapuna, kalpasan a binilinna ti bunggoy nga agdalupisakda iti daga,36 innalana ti pito a tinapay ken dagiti ikan ket, kalpasan a nangipaay iti panagyaman, pinispisina ida ket rinugianna nga imbunong kadagiti adalan, dagiti adalan kalpasanna imbunongda kadagiti bunggoy.+37 Ket nanganda amin ket napnekda, ket kas tedda a pispisi nakaurnongda iti pito a labba ti taraon a napno.+38 Ngem dagidiay nangan uppat a ribuda a lallaki, malaksid dagiti babbai ken ub-ubbing.39 Kamaudiananna, idi napagawidnan dagiti bunggoy, limmugan iti barangay ket immay kadagiti rehion ti Magadan.+
ilo_Latn ilo_Latn ayr_Latn ilo_Latn